Slovenija na Evropskem prvenstvu v košarki 2009 na Poljskem, kjer je pod vodstvom selektorja Jureta Zdovca v svojem devetem nastopu s četrtim mestom dosegla najboljši rezultat na Evropskih prvenstvih. S tem se je slovenska reprezentanca tudi drugič uvrstila na Svetovno prvenstvo. V predtekmovalni skupini C je proti srbski, španski in britanski reprezentanci osvojila prvo mesto z dvema zmagama in enim porazom ter se uvrstila v drugi del tekmovanja. V drugem delu je proti srbski, španski, turški, poljski in litvanski reprezentanci prav tako osvojila prvo mesto v skupini s štirimi zmagami in enim porazom. S tem se je uvrstila v četrtfinale tekmovanja, kjer je premagala hrvaško reprezentanco, v polfinalu pa izgubila proti srbski reprezentanci, kot tudi v tekmi za tretje mesto proti grški reprezentanci.